
PARLAMENTUL ROMÂNIEI

CAMERA DEPUTAŢILOR



S E N A T
COMISIA PENTRU ÎNVĂŢĂMÂNT,
   COMISIA PENTRU ÎNVĂŢĂMÂNT,
ŞTIINŢĂ, TINERET ŞI SPORT
                ŞTIINŢĂ TINERET ŞI SPORT
Nr.29/334/25 octombrie 2006

   Nr. XXVIII/318/25 octombrie 2006
     Către

COMISIILE PENTRU BUGET, FINANŢE ŞI BĂNCI

CAMERA DEPUTAŢILOR

SENAT

AVIZ 

asupra proiectului Legii bugetului de stat pe anul 2007
Prin adresele nr. 752/2006 şi L 823/2006, Comisia pentru învăţământ, ştiinţă, tineret şi sport a Camerei Deputaţilor, respectiv Comisia pentru învăţământ, ştiinţă şi tineret a Senatului, au fost sesizate de către cele două Birouri Permanente pentru a dezbate şi aviza proiectul Legii Bugetului de Stat pe anul 2007. 

Cele două Comisii, reunite în şedinţă comună, în ziua de 25 octombrie 2006, au hotărât, cu 14 voturi pentru, 4 voturi împotrivă şi 5 abţineri, să avizeze favorabil proiectul Legii Bugetului de Stat pe anul 2007, cu următoarele amendamente admise:
I. ACADEMIA ROMÂNĂ – Anexa nr.3/37
Se majorează bugetul Academiei Române cu suma de 1.200 mii lei care se alocă la capitolul 53.01, Titlul II Bunuri şi servicii, Grupa 20, Articolul 10, cheltuieli de cercetare-dezvoltare (granturi).

Motivare: Academia Română iniţiază din anul 2007 un nou sistem de granturi - proiecte majore de cercetare. Aceste proiecte urmează să fie scoase la concurs, la o valoare medie preconizată pe proiect de 200.000-500.000 lei. 
Sursa: din bugetul Ministerului Apărării Naţionale, capitolul 60.01, Grupa 10, Titlul I, Cheltuieli de personal, Articolul 01. 

Notă. Anexele se modifică în mod corespunzător
II. MINISTERUL EDUCAŢIEI ŞI CERCETĂRII.
1. Se redistribuie sumele alocate în cadrul bugetului Ministerului Educaţiei şi Cercetării, anexa nr.3/25, după cum urmează:

· Se diminuează suma alocată capitolului 50.01, Grupa/Titlul 70, Cheltuieli de capital, cu 420.000 mii lei;

· Se majorează sumele la capitolul 50.01, Grupa/Titlul 51, Articolul 01, Alineatul 02, Finanţarea de bază a învăţământului superior, cu 60.000 mii lei;
· Se majorează sumele prevăzute la Anexa nr.5 din Proiectul Legii bugetului de stat, la Finanţarea cheltuielilor de personal din instituţiile de învăţământ preuniversitar de stat ale comunelor, oraşelor şi municipiilor, cu suma de 360.000 mii lei.

Autori: Comisiile reunite

Motivare: Pentru a asigura creşterile salariale ale personalului didactic. 

Notă. Anexele se modifică în mod corespunzător
2. Art.8 - alin. (4 ) se modifică şi va avea următorul cuprins: 
În bugetul Ministerului Educaţiei şi Cercetării la capitolul „Învăţământ” sunt prevăzute, pentru unităţile de învăţământ preuniversitar de stat, sume pentru: achiziţionarea de mijloace pentru transportul elevilor; construirea de campusuri şcolare; înfiinţarea şi modernizarea unor şcoli de arte şi meserii; continuarea procesului de informatizare; asigurarea utilităţilor; dotarea bibliotecilor şcolare cu cărţi şi material didactic; dotarea laboratoarelor şcolare; dotarea şcolilor cu echipament sportiv; dotarea unităţilor conexe şi alte dotări specifice învăţământului; granturi pentru educaţie; reforma educaţiei timpurii.

Autori: Andea Petru, Andronescu Ecaterina, Solcanu Ion, Tîlvăr Angel, Anghel Stanciu
3. La art.8 se introduce un alineat nou – alin (5) cu următorul cuprins:
Achiziţiile şi dotările prevăzute la alin. (4) se pot efectua şi de  către Ministerul Educaţiei şi Cercetării, care le transferă, după caz, unităţilor şcolare beneficiare.

Autori: Athanasiu Alexandru, Stanciu Anghel, Dumitriu Mihai, Găleteanu Monalisa, Ştiucă Alecsandru

4. Art.14 – alin. (4) se modifică şi va avea următorul cuprins:

Sumele defalcate din taxa pe valoarea adăugată prevăzute la art.13 lit. b) sunt destinate finanţării:

a) cheltuielilor de personal, burselor şi obiectelor de inventar ale unităţilor de învăţământ preuniversitar de stat;

Autori: Andea Petru, Andronescu Ecaterina, Anghel Stanciu, Solcanu Ion, Tîlvăr Angel
5. Art.14 – alin. (8) se modifică şi va avea următorul cuprins:

Din bugetele locale se finanţează şi cheltuielile aferente facilităţilor de transport pentru personalul didactic preuniversitar, potrivit prevederilor art.107 alin.(4) din Legea nr.128/1997 privind statutul personalului didactic, cu modificările şi completările ulterioare.
Autori: Andea Petru, Andronescu Ecaterina, Anghel Stanciu, Solcanu Ion, Tîlvăr Angel
Motivare pentru punctele 2,3,4 şi 5:  Pentru claritatea textului şi cuprinderea tuturor tipurilor de cheltuieli, inclusiv cele de transport.
Amendamentele respinse se regăsesc în Anexă.
         Preşedinte,                                                       Preşedinte,

Lia Olguţa VASILESCU                                                   Irinel POPESCU

